Ադամս ընտանիքը

«Ադամս ընտանիքը» (), ամերիկյան անիմացիոն ֆիլմ, որը հիմնված է Ադամս ընտանիքի մասին պատմող Չարլզ Ադամսի կոմիքսների վրա։ Մուլտֆիլմի ռեժիսորներն են Քոնրադ Վերնոնը և Գրեգ Թիերնան, իսկ կերպարները հնչյունավորել են Օսկար Այզեկը, Շարլիզ Թերոնը, Քլոյե Գրեյս Մորեցը, Ֆին Վուլֆհարդ, Նիք Կրոլ, Սնուփ Դոգը, Բեթ Միդլերը և Էլիսոն Ջեննին։ Ֆիլմը թողարկվել է ԱՄՆ-ում 2019 թվականի հոկտեմբերի 11-ին (Ռուսաստանում՝ 2019 թվականի հոկտեմբերի 31-ին)։

«Ադամս ընտանիքը» ստացել է քննադատների խառը արձագանքներ և համաշխարհային վարձույթում հավաքել է մոտ 200 մլն դոլար։

Սիքվելը նախատեսվում է թողարկել 2021 թվականի հոկտեմբերի 22-ին։

Սյուժե 
Մուլտֆիլմը պատմում է Ադամս ընտանիքի պատմությունը,  երբ նրանք բախվում են խորամանկ հեռուստահաղորդավար Մարգո Նիդլյորին, որի պատճառով նրանց կյանքը սկսում է փլուզվել, ինչպես նաև նախապատրաստվում են իրենց մեծ ընտանիքի վերամիավորմանը։

Դերերը հնչեցին 
 Օսկար Այզեկ՝ Գոմես Ադամս, Մորտիշայի ամուսինը
 Շարլիզ Թերոն՝ Մորտիշա Ադդամս, կինը Գոմեսի
 Քլոյե Գրեյս Մորեց՝ Ուենզդի Ադամս, Գոմեսի և Մորտիշայի դուստրը
 Ֆին Վուլֆհարդ՝ Պագզլի Ադամսի, Գոմեսի և Մորտիշայի որդին
 Նիք Կրոլլ՝  հորեղբայր Ֆեստեր, Գոմեսի եղբայրը
 Բեթա Միդլերը՝ Ադամս տատ Գոմեսի և Ֆեստերի մայրը
 Կոնրադ Վերնոն՝ Լարչ, Ադամս ընտանիքի ծառայապետը
 Սնուփ Դոգ՝ զարմիկ Իտ, Գոմեսի և Ֆեստերի զարմիկը
 Էլիսոն Ջեննի՝ Մարգո Նիդլյոր, հեռուստաշոուի հաղորդավար
 Էլսի Ֆիշեր՝ Փարքեր Նիդլյոր, Մարգոյի աղջիկը, որը ընկերանում է Ուենզդիի հետ։
 Տիտուսս Բերջեսս՝ Մարգոյի գործակալ 
 Պոմ Կլեմենտիեֆ՝ Լայլա և Քեյլա, երկվորյակ քույրեր, Փարքերի ընկերները
 Լյուսի Ջենիֆեր՝ Սլյում հորաքույրը, տատիկի գաճաճ քույրը
 Մարտին Շորթ՝ Ֆրամփ պապ, Մարտոշայի հանգուցյալ հայրը, որի հետ շփվում է սպիրիտիզմի միջոցով
 Քեթրին Օ’Հարա՝ Ֆրամփ տատի, Մորտիշայի հանգուցյալ մայրը, որի հետ նա շփվում է սպիրիտիզմի միջոցով
 Աիմե Գարսիա՝ Դենիզ, Մարգոյի հետ աշխատող օպերատոր
 Սքոթ Ունդուդը՝ Միտչ, Մարգոյի անձնակազմի անդամ
 Մայքի Մեդիսոն՝ Քենդի, բարիստա
 Մեգի Ուիլլեր՝ Տրուդի Փիքերինգ
 Գարլանդ Ուիլյանս՝ Նորման Փիքինգ

Արտադրություն

Զարգացում 
2010 թվականին հայտարարվեց այն մասին, որ Illumination Entertainment կինոստուդիան, Universal Pictures ստորաբաժանումը, որը մասնագիտացած է ընտանեկան կինոյի արտադրության մեջ, ձեռք է բերել Չարլզ Ադամսի «Ադամս ընտանիքը» կատակերգության նախապատվության իրավունքները։ Հայտարարվել է, որ կոմիքսների հիման վրա եռաչափ տիկնիկային մուլտֆիլմի ռեժիսորը կլինի Թիմ Բարթոնը, իսկ պրոդյուսեր նշանակվել է Քրիստոֆեր Մելանդանդրին՝  Illumination Entertainment-ի ղեկավարը։ 2010 թվականի օգոստոսին հայտնի է դարձել, որ Բերթոնը մուլտֆիլմի սցենարը կգրի Սքոթ Ալեքսանդրի և Լարի Կարաշևսկու հետ, ովքեր Բերթոնի «Էդ Վուդ» և «Մեծ աչքեր» ֆիլմերի սցենարիստներն էին։ 2013 թվականի հուլիսին տեղեկություն հայտնվեց, որ Illumination ստուդիան հրաժարվել է իրականացնել այս նախագիծը։

2013 թվականի հոկտեմբերի 31-ին Variety ամսագիրը հայտարարեց, որ Ադդամս ընտանիքի մասին  մուլտֆիլմի արտադրությամբ զբաղվելու է Metro-Goldwyn-Mayer-ը, և այն կստեղծվի համակարգչային անիմացիայով։ Պամելա Պեթլլերին հանձնարարվեց գրել սցենարը։ 2017 թվականի հոկտեմբերին հայտարարվել է, որ ֆիլմի ռեժիսորը կլինի Կոնրադ Վերնոնը։ Նա նաև լինելու է պրոդյուսերներից մեկը՝ Գեյլ Բերմանի և Ալեքս Շվարցի հետ։ Մեթ Լիբերմանին հանձնարարվեց վերանայել Փեթլերի սցենարը։ Մուլտֆիլմի արտադրությունը ստանձնել է Cinesite Studios համակարգչային անիմացիոն ստուդիան։

Դերասանների ընտրություն 
2017 թվականի դեկտեմբերին հայտնի դարձավ, որ Օսկար Այզեկը բանակցություններ է վարում Գոմես Ադամսի դերը հնչյունավորելու համար։ 2018 թվականի հունիսին հրապարակվեց հնչյունավորող դերասանների ցանկը, որում, բացի Այզեկից, ընդգրկված էին Շառլիզ Թերոնը, Քլոյե Գրեյս Մորեցը, Ֆին Վուլֆհարդը, Էլիսոն Ջենին, Նիք Կրոլը և Բեթ Միդլերը։

Վարձույթ 
Ֆիլմը թողարկվել է ԱՄՆ-ում 2019 թվականի հոկտեմբերի 11-ին։ Պրեմիերան իսկզբանե սահմանված է եղել հոկտեմբերի 18-ին, սակայն մեկ շաբաթով առաջ է տեղափոխվել՝ «Մալեֆիսենտա։ Խավարի տիրուհին» ֆիլմի հետ մրցակցությունից խուսափելու համար։

Շահույթ 
«Ադամս ընտանիքը» համաշխարհային վարձույթում հավաքել է 203 մլն դոլար, այդ թվում 100 մլն դոլար ԱՄՆ-ում և Կանադայում, իսկ 103 մլն դոլար այլ տարածքներում։

ԱՄՆ-ում և Կանադայում ֆիլմի պրեմիերան տեղի է ունեցել «Գեմինի» և «Օկեյ, Լեքսի» ֆիլմերի հետ և նախնական կանխատեսումներով, առաջին ուիքենդի համար նախատեսված շահույթը պետք է կազմեր 28-30 մլն դոլար 4 007 կինոթատրոններում։ Առաջին օրը նկարը վաստակել է 9,7 միլիոն դոլար, ներառյալ 1,25 միլիոն դոլար հինգշաբթի երեկոյան շոուներից։ Առաջին ուիքենդի համար ֆիլմը հավաքել է 30,3 մլն դոլար՝ երկրորդ տեղը զբաղեցնելով բոքս-օֆիսի թոփում, առաջին տեղը զիջելով «Ջոկերին»։

Ծանոթագրություններ

Արտաքին հղումներ 
 
MGM ֆիլմեր
Universal Pictures ֆիլմեր
Ֆիլմեր վհուկների մասին
Ամերիկյան սարսափ կատակերգություն ֆիլմեր